**POZIV NA PRIJAVU ZA SUDJELOVANJE UČENIKA U MOBILNOSTIMA U NJEMAČKOJ, NIZOZEMSKOJ I ŠVEDSKOJ**

    U sklopu Erasmus+ KA2 projekta **EUse science to STEAM up your school** našoj školi su odobrene tri mobilnosti za ukupno **24 učenika** u trajanju od tjedan dana svaka. Prva mobilnost je u **Njemačkoj od 25. 11. do 1.12. 2018. (8 učenika),** druga mobilnost je **u Nizozemskoj od 3. 2. do 9. 2. 2019. (8 učenika)** i treća **u Švedskoj u rujnu 2019. (8 učenika).** Naknadno ćemo objaviti točan datum mobilnosti u Švedskoj. Mobilnosti su planirane kao razmjena učenika koji će zajedno s učenicima naših partnerskih škola iz Njemačke, Nizozemske, Švedske, Danske i Španjolske raditi na zajedničkom projektu. Trošak puta i boravak učenika u inozemstvu bit će plaćeni iz sredstava projekta koji je financiran od EU.

Svi zainteresirani učenici moraju napisati **motivacijsko pismo na engleskom jeziku** i poslati ga **najkasnije do 30.9.2018.**  na email  **erasmusobrtnicka@gmail.com.**

Pri odabiru učenika gledat će se poznavanje engleskog jezika, STEM (prirodno-matematičkih) predmeta, računalnih vještina te vladanje učenika. Dodatni kriterij će biti mogućnost i spremnost naših učenika da ugoste učenike iz partnerskih škola  prilikom razmjene učenika u trajanju od tjedan dana u travnju 2020. godine kad će naša škola biti domaćin.

U slučaju velikog broja zainteresiranih kandidata koji ispunjavaju gore navedene kriterije, s učenicima će se obaviti i razgovor na engleskom jeziku.

Za sva dodatna pitanja vezana uz projekt možete se obratiti profesorici Mirandi Barac, voditeljici projekta i profesorici Mileni Knezović, STEM voditeljici.

Obrazac motivacijskog pisma s uputama  i opis projekta nalaze se u privitku.